गौरतलब है कि 8 अप्रैल को चीन ने भारतीय सेना द्वारा अरुणाचल प्रदेश के असफिला क्षेत्र में पेट्रोलिंग पर आपत्ति जताई थी और इस क्षेत्र पर अपना हक जताया था. चीन ने कहा था कि भारत द्वारा इस क्षेत्र में की जा रही पेट्रोलिंग अतिक्रमण है. यह क्षेत्र चीन का हिस्सा है. हालांकि भारतीय सेना ने इस दावे को खारिज कर दिया था. भारत ने कहा था कि असफिला अरुणाचल प्रदेश के सुबनसिरी क्षेत्र का हिस्सा है, और हम यहां लगातार पेट्रोलिंग करते आ रहे हैं.